ગામડે ગામડે પ્રચાર માટે જનારા યુવાનોની સભાને સંબોધિત કરતીવેળા મોદીએ યુવાનોને ભાજપની રણનીતિ અંગે વાકેફ કર્યા હતા, તેમજ ગામડામાં જનતા સાથે કેવા પ્રકારનો વ્યવહાર કરવો તે અંગે પણ સૂચક માહિતી આપી હતી. તેમણે કાર્યક્ર્તાઓને કહ્યું હતું કે અમારી સરકારે આ કામ કર્યા, અમારી સરકારે આવું કર્યું, એ પ્રકારની વાતો ગામડામાં જાઓ ત્યારે લોકો સમક્ષ કરતા નહીં. કારણ કે, એ તો આપણું કામ છે અને આપણી ફરજ છે. લોકોને એમ કહેજો કે, અમે આ દસ વર્ષોમાં તમારી પાસેથી ઘણું શિખ્યા છીએ અને આગામી વર્ષોમાં ગુજરાતના વિકાસને આગળ વધારવા માટે ઝડપથી કામ કરવા તમારા આશિર્વાદની જરૂર છે.